ब्यूनस आयर्स। इंटर मिलान के लिए सेरी-ए लीग में सबसे अधिक 29 गोल दागने वाले माउरो इकार्डी को अर्जेंटीना की 23 सदस्यीय विश्व कप फाइनल टीम में शामिल नहीं किया गया है। टीम के कोच जॉर्ज साम्पोली ने फाइनल टीम की घोषणा की, जिसमें इकार्डी नहीं हैं। पाउलो डेबाला और गोंजालो हिगुएन को टीम में शामिल किया गया है। इन्हें लियोनेल मेसी और सर्गियो अगुएरो के साथ विश्व कप के लिए अर्जेंटीना की फॉरवर्ड लाइन में शामिल किया गया है।